b'\n_START_ARTICLE_\nTraveling Wilburys Vol. 1\n_START_SECTION_\nOzadje\n_START_PARAGRAPH_\nV za\xc4\x8detku aprila 1988 je bil George Harrison v Los Angelesu, kjer je \xc5\xbeelel posneti b-stran singla. Isto\xc4\x8dasno je bil v Los Angelesu Jeff Lynne, ki je komponiral in produciral skladbe za Orbisonov album Mystery Girl, kot tudi za Pettyjev debitantski solo album, Full Moon Fever. Med skupno ve\xc4\x8derjo Harrisona, Lynneja in Orbisona, je Harrison razkril, da \xc5\xbeeli posneti skladbo in prosil Lynneja za pomo\xc4\x8d, Orbison pa mu je prav tako ponudil pomo\xc4\x8d. V potrebi po najemu studia, je Harrison poklical Boba Dylana, ki je imel doma\xc4\x8d studio. Dylan je skupini prepustil studio in vpra\xc5\xa1al, \xc4\x8de se jim lahko pridru\xc5\xbei. Po ve\xc4\x8derji, se je Harrison ustavil pri Pettyjevi hi\xc5\xa1i, kjer je pustil svojo kitaro, hkrati pa je na snemanje povabil \xc5\xa1e Pettyja. Zbrani v Dylanovem studiu, so naslednjega dne napisali in v petih urah posneli skladbo "Handle With Care", pri kateri so si vsi delili vokale._NEWLINE_Skladba je bila, po splo\xc5\xa1nem prepri\xc4\x8danju, predobra za b-stran, zato se je Harrison odlo\xc4\x8dil ustanoviti skupino, s katero je posnel \xc5\xa1e devet skladb za album. Skupina se je ponovno sre\xc4\x8dala maja v doma\xc4\x8dem studiu Dave Stewarta v Los Angelesu, kjer so posneli \xc5\xa1e ostale skladbe. Album je bil zmiksan v Harrisonovem doma\xc4\x8dem studiu FPSHOT._NEWLINE_Za \xc5\xa1alo so \xc4\x8dlani skupine uporabljali psevdonime in se pretvarjali, da so polbratje - sinovi izmi\xc5\xa1ljenega Charlesa Truscotta Wilburyja, Sr. \xc4\x8clani skupine so bili tako znani kot Nelson (Harrison), Otis (Lynne), Lucky (Dylan), Lefty (Orbison) in Charlie T. Jr. (Petty) Wilbury z bobnarjem Jimom Keltnerjem sitting kot Busterjem Sideburyjem. Njihova prava imena se na albumu ne pojavljajo.\n_START_SECTION_\nIzdaja\n_START_PARAGRAPH_\nVolume 1, ki je iz\xc5\xa1el 18. oktobra 1988, je postal presene\xc4\x8denje leta, v \xc5\xa1estih mesecih sta bila v ZDA prodana dva milijona izvodov albuma. V ZDA je album dosegel 3. mesto, v Zdru\xc5\xbeenem kraljestvu pa 16. mesto lestvice. Album je v ZDA postal 3x platinast. Medtem ko so imeli albumi Harrisona in Pettyja konstantne uspehe, albumi Dylana, Orbisona in Lynneja se \xc5\xbee nekaj let niso povzpeli tako visoko kot Volume 1. V tistem \xc4\x8dasu ni noben Dylanov album dosegel dva milijona prodanih izvodov. Eden izmed kritikov je dejal, da je Volume 1 "eden izmed najbolj\xc5\xa1ih komercialnih potez desetletja". Singl "Handle With Care" je dosegel 21. mesto britanske lestvice, v Avstraliji 3. mesto, na Novi Zelandiji pa 4. mesto lestvice. Na lestvici Billboard Hot 100 je dosegel 45. mesto._NEWLINE_Med letoma 1989 in 1990 je album osvojil \xc5\xa1tevilne nagrade, med njimi grammyja za najbolj\xc5\xa1o vokalno rock izvedbo dueta ali skupine. Album je bil nominiran tudi za grammyja za album leta._NEWLINE_Harrison, kot primarni lastnik pravic, pred svojo smrtjo ni ponovno izdal albumov. Junija 2007 sta albuma iz\xc5\xa1la kot The Traveling Wilburys Collection, box set, ki je vseboval oba albuma na zgo\xc5\xa1\xc4\x8denkah in DVD z dokumentarnim filmom in videospoti. Box set je dosegel 1. mesto britanske lestvice in 9. mesto lestvice Billboard 200.'